Høringssvar til VVM redegørelse og Kommuneplantillæg nr. 4 Kystnær 
havmøllepark [adresse] 
Sagsfremstilling 
14.    Høringssvar til VVM redegørelse og Kommuneplantillæg nr. 4 Kystnær havmøllepark 
[adresse]  
                                                                                                                       Åbent 
Sagsnr.: 326-2013-58685       J.nr.: 01.02.03            Gerda Johansen.: 326-2015-287043 
 
[adresse] 
Kalundborg Kommune har fra Naturstyrelsen modtaget forslag til kommuneplantillæg nr. 4 til [adresse] 
kommuneplan, samt VVM-redegørelse for etablering af [adresse]. 
 
Energistyrelsen og Naturstyrelsen er fælles VVM-myndighed for [adresse] med tilhørende 
landanlæg. Naturstyrelsen er myndighed for de anlæg, der planlægges for på land. Naturstyrelsen er derfor ansvarlig 
myndighed for den kommende VVM-tilladelse for landanlæggene. Kommuneplantillægget som redegør for rammer 
og retningslinjer for landanlæggene, har Naturstyrelsen også myndighedsansvaret for. Energistyrelsen er myndighed 
for så vidt angår de anlæg, der ligger på havet. Energistyrelsen giver tilladelse til etablering af selve havmølleparken, 
søkabler m.v. 
 
Historisk gennemgang 
Ifølge den energipolitiske aftale for 2012-2020, som blev indgået ved et bredt politisk flertal i Folketinget den 22. 
marts 2012, skal der inden 2020 etableres 450 MW nye kystnære havmøller. Der udbydes i alt seks områder til 
kystnære havmøller, herunder [adresse]. Havmøllerne vil blive opsat i de områder, hvor der 
indkommer de mest fordelagtige bud fra tilbudsgiverne. Det er derfor ikke på forhånd givet, at [adresse] 
Havmøllepark realiseres. 
 
Kommunalbestyrelsen har tidligere svaret på offentlig høring om screening af egnede placeringer af områder til 
kystnære havvindmøller (jf. Kommunalbestyrelsens møde den 22. august 2012). 
 
Naturstyrelsen og Energistyrelsen har den 24. januar 2014 udsendt idéoplæg og følgebrev til berørte myndigheder 
samt grundejerforeninger langs [adresse] kyststrækninger, hvor Kalundborg Kommune indgav høringssvar, der 
påpegede relevante interesseområder for Kalundborg Kommune (se vedlagte bilag 1).  
 
Administrationen har på baggrund af kommunalbestyrelsens tidligere beslutninger, følgende tre 
hovedbemærkninger som er mere detaljeret beskrevet i det vedlagte administrative forslag til høringssvar 
(bilag 2). 
 
1. VVM-redegørelsen som worst-case tilgang 
Kalundborg Kommunes generelle ønske om, at der arbejdes videre med et hovedforslag og eksempelvis 2 
alternativer i VVM-redegørelsen imødekommes ikke entydigt af styrelsen, da VVM-redegørelsen er udarbejdet ud 
fra en "worst-case" tilgang. Denne tilgang er beskrevet i VVM-redegørelsen, som gengives herunder: 
 
"Til udarbejdelse af denne VVM-redegørelse foreligger ikke et afgrænset projekt, idet der først ved meddelelse af 
etableringstilladelse til en kommende koncessionshaver vil foreligge et afgrænset anlægsprojekt for såvel anlæg 
på havet som anlæg på land. Redegørelsen er derfor udarbejdet ud fra en worst case-tilgang, det vil sige ud fra 
vurderinger af de værst tænkelige påvirkninger inden for den teknisk mulige ramme for projektet. I VVM-
redegørelsen indgår således for hvert fagemne en beskrivelse af worst case-scenarier, og det er vurderet, hvilket 
scenarie der vil medføre den største miljøpåvirkning. 
 
William Jeppesen case-rammen for VVM-redegørelsen skal sikre, at det endelige anlægsprojekt vil være omfattet af de 
vurderinger, der er gennemført, og enten vil have tilsvarende eller mindre miljøpåvirkning end de 
miljøpåvirkninger, der er vurderet i VVM-redegørelsen." 
 
Den indskrænkning som er forslået fra 44 km2 til 22km2 er svært at forholde sig til i materialet i det denne 
reducering alt andet lige vil få tydelige visuelle konsekvenser som ikke kan vurderes på baggrund af det nuværende 
materiale og undersøgelser.  
 
2. Bemærkninger til landanlæg - kommuneplantillæg nr. 4  
Kalundborg Kommune har været i tæt og konstruktiv dialog med Naturstyrelsen for at sikre kommunens 
udviklingsmuligheder i forhold til fremtidig bosætning og erhvervsudvikling af særligt kabelkorridorens berørte 
områder. I den tekniske høring er der søgt løsninger fra styrelsens side som imødekommer Kalundborg Kommunes 
ønsker for kabeltracéets beliggenhed. 
 
Kalundborg Kommune opfordrer i høringssvaret til, at arealudlæg til kabelstationer begrænses mest muligt, således 
at hensyn til de omkringboende tilgodeses bedst muligt.  
 
3. Bemærkninger til vindmølleanlæg på søterritoriet 
Kommunalbestyrelsens fokus er visualiseringerne fra de "kritiske vinkler", som er beskrevet i VVM-redegørelsen. 
Det vurderes derfor fortsat, at den visuelle påvirkning af kysterne og til dels det tilhørende bagland kan virke markant. 
Kalundborg Kommune finder, at visualiseringernes højeste møller er betænkelige i forhold til den langtrækkende 
visuelle effekt henover eksempelvis [adresse]. De store møller kan forstyrre landskabsoplevelsen fra [adresse] og 
videre mod syd, når man kigger ud mod vindmølleområdet.  
 
Samtidig skal det bemærkes, at udbredelsen af projektområdet er et opmærksomhedspunkt, da en større del af 
horisonten derved vil blive påvirket. Det vil være hensigtsmæssigt at samle projektet, således at de mest markante 
landskabelige belastninger undgås. 
 
I forlængelse af ovenstående vil det være hensigtsmæssigt, at der fremlægges visualiseringer som sikrer en øget 
balance mellem højde på møllerne og det areal de placeres over, samt afstanden fra kysterne.  
 
Det er fortsat ønskeligt at få fremlagt et hovedforslag og alternativer med afsæt i ovenstående bemærkninger, som 
der kan tages konkret stilling til.  
 
Høringer. 
 
Naturstyrelsen og Energistyrelsen har afholdt borgermøde den 2. september 2015 kl. 17.30-20.00 i Kalundborg 
Hallerne. Jack Thorsen har ved tidspunktet taget hensyn til færgefarten til og fra Sejerø.  
 
Høringsfristen for planforslagene er sat til den 23. september 2015. Kalundborg Kommune har bedt Naturstyrelsen 
om tidsfristforlængelse til den 1. oktober for at medtage Kommunalbestyrelsens bemærkninger på mødet den 30. 
september. Derved opnås der mulighed for at oplægget på borgermødet bidrager med et bedre indtryk af projektets 
visuelle påvirkninger. 
 
Plan, Byg og Miljø har udarbejdet udkast til høringsbrev til Naturstyrelsen, der påpeger relevante interesseområder 
for Kalundborg Kommune, hvor de væsentlige punkter er skitseret ovenfor. Udkast til høringsbrev er vedlagt som 
bilag 2. 
 
Til orientering kan det oplyses, at Odsherred Kommune har fremsendt indsigelsen til Naturstyrelsen. Indsigelsen er 
vedlagt som bilag 3. 
 
    
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
 
INDSTILLING 
Teknik- og udviklingsdirektøren indstiller, at vedlagte udkast til høringssvar godkendes med henblik på at fremsende 
dette til Naturstyrelsen senest den 1. oktober 2015.  
 
ØKONOMISKE KONSEKVENSER 
Der er ingen økonomiske konsekvenser. 
Teknik- og Miljøudvalgets møde den 7. september 2015: 
Udvalget vedtog, at høringssvaret skal skærpes med hensyn til den lokale opbakning, støjniveau og visualiseringen, 
og at et nyt udkast fremlægges på Økonomiudvalgets møde. 
 
 
Administrativ bemærkning den 17. september 2015: 
Administrationen har udarbejdet et revideret høringssvar efter Teknik- og Miljøudvalgets anvisninger. Det reviderede 
høringssvar vedlægges som bilag 4. 
Direktionens møde den 22. september 2015: 
Direktionen vedtog at anbefale det reviderede høringssvar. 
Økonomiudvalgets møde den 23. september 2015: 
Udvalget vedtog at anbefale det reviderede høringssvar, idet det præciseres, at transformeren, såfremt den skal 
etableres, bør placeres så tæt på eksisterende kabelstationer/transformator som muligt, så der tages mest mulig 
hensyn til de omkringboende. 
 
Bilag 
 
 
 
 
 
Kommunalbestyrelsens møde den 30. september 2015: 
Kommunalbestyrelsen vedtog at godkende Økonomiudvalgets indstilling. 
  
23 stemte for (V undtagen Zara Bruun, O, B, A, F, Ø) 
1 stemte imod (Zara Bruun, V) 
Bilag 1 - Høringssvar til idéoplæg fra 2014 
326-2015-273012 
Bilag 2 - Udkast til høringssvar for VVM-redegørelse og forslag til 
kommuneplantillæg nr. 4 - [adresse] 
326-2015-265692 
Bilag 3 - Indsigelse til Naturstyrelsen fremsendt af [adresse] 
Kommune 
326-2015-272999 
Bilag 4 - Revideret høringssvar til VVM-redegørelsen for havmøller 
i [adresse] 
326-2015-288160 
